open-index/open-wikipedia-markdown huggingface dataset:
Κωνσταντίνος Κοζανιτάς

Ο **Κωνσταντίνος Κοζανιτάς** (1880-1954)  ήταν τσαγκάρης στο επάγγελμα και 2ος Ολυμπιονίκης στην Μεσολυμπιάδα της Αθήνας το 1906 στο άθλημα της  αναρρίχησης επί κάλω (αναρρίχηση σε σκοινί). Για να προπονείται καθημερινά είχε κρεμάσει από την οροφή του μαγαζιού του στην Πάτρα ένα καραβόσκοινο για να ανεβαίνει στο πατάρι, ενώ όλοι οι άλλοι χρησιμοποιούσαν την σκάλα. Επίσης ο Κοζανιτάς συμμετείχε με τον Παναχαϊκό Γ.Σ. και στους 11ους Πανιώνιους αγώνες που έγιναν στην Σμύρνη το 1907 κερδίζοντας την 1η θέση στο ίδιο αγώνισμα.

## Παραπομπές


## Πηγές
* Κώστας Α. Κοκκοβίκας, *Αχαΐα. Περί αθλητικού παρελθόντος*, έκδοση: Ακτίνα. Επικοινωνία-Προβολή. Μονοπρόσωπη ΕΠΕ, Πάτρα 2004
* Πέτρος Λινάρδος, *Η Σμύρνη του Πανιώνιου*, Οι φίλοι των τεχνών, Νέα Σμύρνη 1998. ISBN 960-86238-0-4
* Νίκος Ε. Πολίτης, *Ο Πατραϊκός αθλητισμός*, Τόμος Β΄, *Από την εποχή του Τόφαλου ως την ίδρυση της Παναχαϊκής*, Αχαϊκές εκδόσεις, Πάτρα 1997. ISBN 960716492X
* Νίκος Ε. Πολίτης, *Ο Πατραϊκός αθλητισμός*, Τόμος Α΄, *Η πρώτη δεκαετία 1891-1900*, Αχαϊκές εκδόσεις, Πάτρα 1994. ISBN 9607164911

Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Αθλητές γυμναστικής της Παναχαϊκής
Κατηγορία:Έλληνες αθλητές της αναρίχησης επί κάλω
Δημήτριος Μελετόπουλος

-->
}}

Ο **Δημήτριος Μελετόπουλος** (Αίγιο, 1796 - Αθήνα, 1858) ήταν Έλληνας αγωνιστής της Επανάστασης του 1821 και πολιτικός. 
## Βιογραφία
Ο Δημήτριος (Μήτρος) Μελετόπουλος γεννήθηκε στο Αίγιο και ήταν ένα από τα έξι παιδιά του προεστού Αγγελή Μελετόπουλου και της Αναστασίας Χαραλάμπη. Παππούς του ήταν ο Χριστόδουλος Μελετόπουλος, πρόκριτος που συμμετείχε ενεργά στην επανάσταση των Ορλωφικών.

Πριν το 1821, ο Δημήτριος Μελετόπουλος εργαζόταν ως έμπορος σταφίδας. Έγινε μέλος της Φιλικής Εταιρείας το 1819 μέσω του πατέρα του που υπηρετούσε στην Κωνσταντινούπολη ως βεκίλης και συμμετείχε στη συνέλευση της Βοστίτσας όπου μαζί με τον Ανδρέα Λόντο και τον Λέοντα Μεσσηνέζη τάχθηκε υπέρ της πρότασης του Παπαφλέσσα για άμεση έναρξη της επανάστασης.

Στην επανάσταση του 1821 τάχτηκε αρχικά στο πλευρό της οικογένειας Λόντου. Στις 26 Μαρτίου 1821 επιτέθηκε στο Αίγιο απελευθερώνοντας το από τους Οθωμανούς. Συμμετείχε στις μάχες της Πάτρας, στην απόκρουση της στρατιάς του Δράμαλη αλλά και σε πολεμικές επιχειρήσεις της Στερεάς Ελλάδας. Σταδιακά κατάφερε να αποκτήσει δικό του ένοπλο σώμα και το 1823 διορίστηκε αντιστράτηγος. Στην περίοδο του εμφυλίου αν και αρχικά τάχτηκε στο πλευρό των Λόντων έπειτα προσήλθε στο στρατόπεδο του Κουντουριώτη και το 1824 διορίστηκε στρατηγός. Αργότερα συμμετείχε στις επιχειρήσεις εναντίον του στρατού του Ιμπραήμ πασά και στην καθυπόταξη των περιοχών της Πελοποννήσου που είχαν προσχωρήσει στο πλευρό των Οθωμανών. Είχε στενή σχέση με τον Θεόδωρο Κολοκοτρώνη ο οποίος τον αποκαλούσε "παιδί του".

Ο Μελετόπουλος συμμετείχε στην Γ' και Ε' Εθνοσυνέλευση και τα επόμενα χρόνια ασχολήθηκε ενεργά με την πολιτική. Διετέλεσε δήμαρχος Αιγίου (1837-1841), υπουργός Εσωτερικών, υπουργός Στρατιωτικών, ενώ είχε χρηματίσει και δύο φορές νομάρχης Αττικοβοιωτίας. 

Κατά τη διάρκεια της βασιλείας του Όθωνα, έλαβε το βαθμό του αντιστράτηγου. Απεβίωσε το 1858 στην Αθήνα από αποπληξία, ενώ στο τέλος της ζωής του ήταν άπορος. Από το γάμο του με την κόρη του Αναγνώστη Δεληγιάννη, απέκτησε τρεις γιους, τον Λεωνίδα, τον Άγγελο και τον Χαρίλαο και δύο κόρες, την Ευφροσύνη και τη Σμαράγδα (σύζυγο του Γ. Κούστα).

## Παραπομπές


Κατηγορία:Νομάρχες Αττικής και Βοιωτίας
Κατηγορία:Δήμαρχοι Αιγίου
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Στρατιωτικών
Στέφανος Χρηστόπουλος

thumb|right|200px|Ο Χρηστόπουλος με συναθλητές του στους Πανελλήνιους του 1901<br />πηγή:ΣΚΡΙΠ 10 Απριλίου 1901
Γεννήθηκε και έζησε στην Πάτρα και έμενε στη συνοικία του Αγίου Ανδρέα. Σε ηλικία 20 ετών εντάχτηκε στην ΓΕ Πατρών, την σημερινή Παναχαϊκή Γ.Ε. . Ψαράς στο επάγγελμα, ήταν αγαπητός για την καλοσύνη του και την εργατικότητα του. Κατά την διάρκεια της Ολυμπιάδας της Αθήνας το 1896 οι συνάδελφοι του ψαράδες της Πάτρας έκαναν δεήσεις για να δυναμώσει ο θεός τα χέρια του και να βγει νικητής.

Αναδείχτηκε 3ος Ολυμπιονίκης στο αγώνισμα της Ελληνορωμαϊκής Πάλης στην 1η Ολυμπιάδα και από καθαρή ατυχία έχασε το χρυσό μετάλλιο, αφού τραυματίστηκε στον προκριματικό αγώνα ενάντια στον Γεώργιο Τσίτα.

Έπαιξε και ποδόσφαιρο με την ομάδα της Γ.Ε. Πατρών.

## Πανελλήνιες νίκες
* Στους πανελλήνιους αγώνες του 1896:
::1ος Πάλη
Επίσης ήταν 4ος στον μαραθώνιο

* Στους πανελλήνιους αγώνες του 1901:
::1ος στην Πάλη

Συμμετείχε επίσης και στη Διελκυστίνδα με την ομάδα της ΓΕΠ, και στην Άρση βαρών με τα δύο χέρια . Στην Ελληνορωμαϊκή πάλη στον πρώτο αγώνα νίκησε τον *Σοφό* του Πανελληνίου σε ένα λεπτό, Στον τρίτο αγώνα νίκησε τον* Παλαιολόγο* σε πέντε λεπτά και αναδείχτηκε πρώτος.

* Στους πανελλήνιους αγώνες του 1904:
::2ος στην Άρση Βαρών με το ένα χέρι , Αμφίσφυρο 61 οκάδων
::3ος στην Άρση Βαρών , Αμφίσφυρο 92 οκάδων

* Στους πανελλήνιους αγώνες του 1906:
::1ος Ελληνορωμαϊκή πάλη
::2ος Άρση βαρών με τα δύο χέρια 113 κιλά
::2ος Άρση βαρών με το ένα χέρι 88.30 κιλά
::1ος με την ομάδα διελκυστίνδας της ΓΕΠ

* Στους πανελλήνιους αγώνες του 1907 αναδείχτηκε :
::1ος στην Πάλη στην κατηγορία Βαρέων Βαρών
::1ος στην Άρση Βαρών.

* Στους πανελλήνιους αγώνες του 1909 ήταν:
:: 1ος στην Άρση Βαρών.

## Άλλες νίκες
* Δοκιμαστικοί αγώνες (προκριματικά πανελλήνιων αγώνων) 1896 :
::1ος στη πάλη

* Παναχαϊκοί αγώνες 1898 :
::1ος στην Πάλη

* Εσωτερικοί αγώνες Γυμναστικής Εταιρίας 1900:
::1ος Άρση Βαρών 85 οκάδες (108.800 κιλά)

Όταν σταμάτησε την καριέρα του έγινε προπονητής αθλητών στην ΓΕ Πατρών.

## Παραπομπές


## Πηγές
* Κώστας Α. Κοκκοβίκας, *Αχαΐα. Περί αθλητικού παρελθόντος*, έκδοση: Ακτίνα. Επικοινωνία-Προβολή. Μονοπρόσωπη ΕΠΕ, Πάτρα 2004
* Νίκος Ε. Πολίτης, *Ο Πατραϊκός αθλητισμός*, Τόμος Β΄, *Από την εποχή του Τόφαλου ως την ίδρυση της Παναχαϊκής*, Αχαϊκές εκδόσεις, Πάτρα 1997. ISBN 960716492X
* Νίκος Ε. Πολίτης, *Ο Πατραϊκός αθλητισμός*, Τόμος Α΄, *Η πρώτη δεκαετία 1891-1900*, Αχαϊκές εκδόσεις, Πάτρα 1994. ISBN 9607164911

## Εξωτερικοί σύνδεσμοι
* Βιογραφικό του στη ιστοσελίδα του ΣΕΓΑΣ

Κατηγορία:Έλληνες χάλκινοι Ολυμπιονίκες
Κατηγορία:Έλληνες αθλητές της ελληνορωμαϊκής πάλης
Κατηγορία:Έλληνες αθλητές της διελκυστίνδας
Κατηγορία:Έλληνες προπονητές στίβου
Κατηγορία:Έλληνες αθλητές της άρσης βαρών
Κατηγορία:Παλαιστές της Παναχαϊκής
Κατηγορία:Αθλητές γυμναστικής της Παναχαϊκής
Κατηγορία:Αρσιβαρίστες της Παναχαϊκής
Κατηγορία:Παλαιστές στους Θερινούς Ολυμπιακούς Αγώνες 1896
Κατηγορία:Έλληνες παλαιστές στους Θερινούς Ολυμπιακούς Αγώνες
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Αρίων (ζωολογία)

thumb|right|350px|Ισπανικός γυμνοσάλιαγκας, ''Arion lusitanicus''.
Γένος στη κατηγορία των μαλακίων γαστεροπόδων της οικογένειας των λειμάκων (γνωστότεροι ως γυμνοσάλιαγκες). Χαρακτηριστικό γνώρισμά του είναι το υπόλειμμα οστράκου που φέρει στη ράχη του και επίσης οι τέσσερις κεραίες.

Τρέφεται με ζωικές και φυτικές ουσίες και συναντάται στην Ευρώπη και Ν. Αφρική.

Αριων
Διεθνές Αεροδρόμιο Αντνάν Μεντερές

Ο **Διεθνής Αερολιμένας Σμύρνης «Adnan Menderes»** (τουρκ.: *İzmir Havaalanı Adnan Menderes*, IATA: ADB - ICAO: LTBJ) βρίσκεται 18 χιλιόμετρα νότια της Σμύρνης στην περιοχή του Καζαμίρ. Έχει πάρει το όνομά του από τον πολιτικό και πρώην Πρωθυπουργό της Τουρκικής Δημοκρατίας Αντνάν Μεντερές, ενώ παλαιότερα ονομαζόταν αεροδρόμιο Καζαμίρ. 

## Χαρακτηριστικά
*IATA: ADB - ICAO: LTBJ 
*Σύνοψη
*Τύπος Αεροδρομίου: Κρατικό (Πολιτικό) 
*Διαχείριση: DHMİ-(Τουρκικά: Devlet Hava Meydanları İşletmesi), Δ/νση Αεροδρομίων Τουρκίας
*Εξυπηρετεί: Σμύρνη, Τουρκία
*Κλίση: AMSL 419 ft (126 m) 
*Συντεταγμένες: 38° 17' Β 27° 09' Α
*Τροχοδιάδρομοι:
**Κατεύθυνση: 16/34 
**Μήκος (m): 3.240 
**Επιφάνεια: Ασφαλτόστρωση

## Πρόσβαση

Ο ευκολότερος τρόπος για να φτάσει κανείς από τη Σμύρνη στο "Adnan Menderes" είναι με τα λεωφορεία της Havaş που αναχωρούν από το κεντρικό πρακτορείο των Τούρκικων Αερογραμμών (ΤΗΥ) κάθε 20 λεπτά. Η διαδρομή, ανάλογα με την κίνηση, διαρκεί 35-60 λεπτά.

Πολλά δρομολόγια τρένων που κατευθύνονται από/προς το σταθμό τρένων της Σμύρνης "Basmane" κάνουν στάση στο "Adnan Menderes". Η διάρκεια της διαδρομής μεταξύ Σμύρνης-Αεροδρομίου είναι 25-30 λεπτά. Το μόνο αρνητικό είναι ότι τα περισσότερα δρομολόγια είναι απογευματινά, και αν και τα τρένα είναι συνήθως γεμάτα, ο ναύλος είναι ιδιαίτερα φθηνός. Ο σταθμός τρένων στο "Adnan Menderes" είναι δίπλα ακριβώς στον Διεθνή Αεροσταθμό (Dis Hatlar) και συνδέεται με σκεπαστή διάβαση. Ο Αεροσταθμός Εσωτερικών πτήσεων, έχει απόσταση 300 μέτρων από το σταθμό.

## Σελτσούκ, Έφεσος και Παμούκαλε
 
Το Σελτσούκ και η Έφεσος είναι 60 χλμ. νότια του "Adnan Menderes", και η διαδρομή με το αυτοκίνητο διαρκεί λιγότερο από 1 ώρα, αλλά συνδέονται επίσης με το φθηνό -πλην όμως αργό- τρένο (6 φορές ημερησίως). Το Παμούκαλε απέχει 252 χλμ. από το αεροδρόμιο, και η διαδρομή με το αυτοκίνητο διαρκεί γύρω στις 4 ώρες. 

## Αποστάσεις από άλλες πόλεις

*Άγκυρα: 618 χλμ. Α, 6 ώρες 
*Αϊβαλί: 158 χλμ. Β, 2-1/2 ώρες
*Δαρδανέλλια: 358 χλμ. Β, 5 ώρες
*Κουσάντασι: 77 χλμ. Ν, 1-1/2 ώρες 
*Κωνσταντινούπολη: 628 χλμ. Β, 8 ώρες 
*Μαρμαρίδα: 302 χλμ. Ν, 4.5 ώρες 
*Μποντρούμ: 232 χλμ. Ν, 4 ώρες
*Παμούκαλε: 252 χλμ. Α, 4 ώρες
*Πέργαμος: 118 χλμ. Β, 1-3/4 ώρες
*Σελτσούκ: 65 χλμ. Ν, 1-1/4 ώρες 
*Σμύρνη: 18 χλμ. Β, 35 λεπτά

## Κυριότερες Αεροπορικές Εταιρείες στο "Adnan Menderes"

*Τουρκικές Αερογραμμές-ΤΗΥ
*Pegasus Airlines 
*Onur Air 

Και πολλές εταιρείες τσάρτερ, όπως η MNG, Excel Airways, Air Berlin, Hapag-Lloyd κ.ά..

## Παραπομπές


## Εξωτερικοί σύνδεσμοι
* 

Κατηγορία:Αεροδρόμια στην Τουρκία
Κατηγορία:Διεθνή αεροδρόμια
Κατηγορία:Κτίρια και κατασκευές στη Σμύρνη
Κατάλογος τουρκικών αεροπορικών εταιρειών

Στην Τουρκία, υπάρχουν 16 αεροπορικές εταιρείες. Η μεγαλύτερη και ταχύτερα αναπτυσσόμενη εξ αυτών, είναι οι Τουρκικές Αερογραμμές (ΤΗΥ). Στην λίστα που ακολουθεί, μπορείτε να δείτε όλες τις εταιρείες αυτές.

A
* Air Anatolia - Η εταιρεία αυτή έκλεισε το 2003
* Atlasjet, νέα, πολλά υποσχόμενη εταιρεία τακτικών πτήσεων

C
* Cyprus Turkish Airlines (Kıbrıs Türk Hava Yolları) - Η αεροπορική εταιρεία των κατεχόμενων εδαφών της Κύπρου, με έδρα όμως και νηολόγιο στην Τουρκία.

F
* Fly Air
* Free Bird Airlines

I
* Inter Airlines

K
* Kuzu Airlines Cargo (Εμπορευματική εταιρεία)

M
* MNG Airlines (Εμπορευματική, που εκτελεί όμως και ναυλωμένες πτήσεις)

O
* Onur Air
* Orbit Express Airlines

P
* Pegasus Airlines

S
* Saga Airlines
* Sky Airlines
* SunExpress

T
* Τουρκικές Αερογραμμές (Turkish Airlines - Türk Hava Yolları)

*
τουρκικων αεροπορικων εταιρειων
SunExpress

Η **SunExpress** (*Gunes Ekspres Havacilik AS*), είναι αεροπορική εταιρεία με έδρα την Αττάλεια στην Τουρκία. Εκτελεί τακτικές και ναυλωμένες (charter) πτήσεις από την Αττάλεια προς την Ευρώπη. Οι δραστηριότητες της SunExpress επικεντρώνονται στην τουριστική κίνηση. Η κύρια βάση της εταιρείας είναι ο Διεθνής Αερολιμένας Αττάλειας (ΙΑΤΑ: ΑΥΤ)
## Κωδικοί
*IATA: XQ 
*ICAO: SXS 
*Callsign: Sunexpress
## Ιστορία
Η SunExpress ιδρύθηκε τον Οκτώβριο του 1989 και ξεκίνησε την πτητική δραστηριότητα το 1990 με ναυλωμένες πτήσεις από Αττάλεια προς Φρανκφούρτη. Είναι κοινοπραξία μεταξύ των Τουρκικών Αερογραμμών (ΤΗΥ) και της γερμανικής Lufthansa. Πέντε χρόνια αργότερα, η Lufthansa μετέφερε το μετοχικό της μερίδιο στη θυγατρική της Condor (σήμερα Thomas Cook Airlines), ώστε όλες οι ναυλωμένες πτήσεις να διοικούνται από τον ίδιο φορέα. Σήμερα, η  SunExpress διοικείται από την Thomas Cook (50%) και τις Τουρκικές Αερογραμμές (50%).Είναι ο μοναδικός Τουρκικός αερομεταφορέας που έχει λάβει πιστοποίηση ISO9001, ISO 14001 και OHSAS.
## Πτήσεις
Εκτός από τις ναυλωμένες πτήσεις, η SunExpress το καλοκαίρι του 2005 εκτελούσε πτήσεις από την Αττάλεια προς: Ζυρίχη, Κολωνία, Μόναχο και Φρανκφούρτη.
thumb|SunExpress Boeing 737-800
## Στόλος
Το περασμένο καλοκαίρι ο στόλος της SunExpress, αποτελείτο από:
*10 Boeing 737-800 
*4 Boeing 757-200 
''Το Boeing 757-200 είχε επινοικιαστεί κατά τους θερινούς μήνες από την International Lease Finance Corporation, για να ανταποκριθεί η εταιρεία στην υψηλή επιβατική ζήτηση. 
## Εξωτερικοί σύνδεσμοι
*Ιστότοπος της SunExpress http://www.sunexpress.com.tr/
*Λεπτομέρειες στόλου της SunExpress SunExpress Fleet Detail 
## Πηγές


Κατηγορία:Τουρκικές αεροπορικές εταιρείες
Διεθνές Αεροδρόμιο Εσένμπογκα

*Διεθνής Αερολιμένας Άγκυρας "Esenboğa"*


Γενικά



IATA
ESB
ICAO
LTAC


Τύπος Αεροδρομίου
Πολιτικό




Χειριστής
"DHMİ - Δ/νση Τουρκικών Αεροδρομίων"




Εξυπηρετεί
Άγκυρα


Γεωγραφικές Συντεταγμένες
37° N

23° E





Διάδρομος



Κατεύθυνση
Μήκος
Επιφάνεια



Πόδια
Μέτρα



 03R/21L
 12.303
 3.750
Άσφαλτος



 03L/21R
 12.303
 3.750
Άσφαλτος




Το αεροδρόμιο **Εσένμπογκα** (ή  **Ankara Esenboğa Havalimanı** είτε **Esenboğa Uluslarası Havalimanı**, στα τουρκικά) είναι διεθνές αεροδρόμιο σε απόσταση 27 χλμ. Βόρεια από την πρωτεύουσα της Τουρκίας, Άγκυρα.

## Λειτουργία

Το Εσένμπογκα λειτούργησε για πρώτη φορά το 1955. Δεν είναι μεγάλο αεροδρόμιο. Διαθέτει έναν τροχοδιάδρομο, που μπορεί να δεχτεί όμως κάθε τύπο αεροσκάφους (εκτός του Airbus A380, που τα αεροδρόμια που μπορούν να δεχτούν αυτό το αεροσκάφος είναι ελάχιστα ακόμη). Διαθέτει έναν αεροσταθμό που εξυπηρετεί πτήσεις εσωτερικού και εξωτερικού. Υπάρχουν βέβαια όλα τα τμήματα (π.χ. έλεγχος διαβατηρίων) που μπορούν να δεχτούν πτήσεις από το εξωτερικό.

Λόγω της σχετικά μικρής αεροπορικής δραστηριότητας προς το αεροδρόμιο αυτό, το Εσένμπογκα λειτουργεί (χειμερινή περίοδος 2005/2006) καθημερινά από τις 08:30 έως τις 17:30.

Αυτή τη στιγμή χτίζονται δύο νέοι αεροσταθμοί, ένας για εσωτερικές πτήσεις, και ο άλλος για διεθνείς.

Ο κυριότερος χρήστης του Εσένμπογκα είναι οι Τουρκικές Αερογραμμές-ΤΗΥ. Άλλοι χρήστες είναι οι Κυπριακές Τουρκικές Αερογραμμές (Cyprus Turkish Airlines), η Fly Air και άλλες Τουρκικές, αλλά και από το εξωτερικό (π.χ. Lufthansa).

## Παραπομπές


## Εξωτερικοί σύνδεσμοι

* Διαβάστε σχόλια επιβατών για το Εσένμπογκαa
* Πληροφορίες στο World Aero Data

Κατηγορία:Αεροδρόμια στην Τουρκία
Κατηγορία:Διεθνή αεροδρόμια
Κατηγορία:Άγκυρα
IATA

Η **Διεθνής Ένωση Αερομεταφορών** (αγγλικά: *International Air Transport Association*, **IATA**) είναι ένας διεθνής μη κρατικός οργανισμός αερομεταφορέων, με έδρα το Μόντρεαλ του Κεμπέκ, στον Καναδά και εκτελεστικά γραφεία στη Γενεύη της Ελβετίας. Οι τιμές των εισιτηρίων μεταξύ των αεροπορικών εταιρειών καθορίζονται μέσω της ΙΑΤΑ. Δεν είναι λίγες οι φορές που η ΙΑΤΑ έχει κατηγορηθεί ότι λειτουργεί ως καρτέλ με τα μέλη της, ενώ πολλοί αερομεταφορείς χαμηλού κόστους δεν είναι πλήρη μέλη της ΙΑΤΑ.

## Κανονισμοί
Η ΙΑΤΑ έχει θεσπίσει για την αεροπορική μεταφορά Επικίνδυνων Αγαθών (εκρηκτικών, διαβρωτικών, δηλητηρίων κτλ) έναν ευρέως αποδεκτό κανονισμό από όλες τις αεροπορικές εταιρείες που μεταφέρουν τέτοιου είδους αγαθά.

Μεταξύ άλλων κανονισμών, έχει θεσπίσει και τον Κανονισμό Αεροπορικής Μεταφοράς Ζώων, στον οποίο διευκρινίζει τις συνθήκες αεροπορικής μεταφοράς πάσης φύσεως ζώων. Μάλιστα, είναι τόσο λεπτομερής, που διευκρινίζει τις συνθήκες αερισμού, φωτισμού, θερμοκρασίας, τροφής/νερού και ωρών παραμονής στο κλουβί μεταφοράς για κάθε είδος και υποείδος του ζωικού βασιλείου.

## Ίδρυση
Η ΙΑΤΑ ιδρύθηκε στο τέλος του Β΄ Παγκοσμίου Πολέμου, τον Απρίλιο του 1945, στην Αβάνα της Κούβας. Είναι στην ουσία ο συνεχιστής του ίδιου οργανισμού που ιδρύθηκε με το ίδιο όνομα στη Χάγη το 1919, τη χρονιά που ξεκίνησαν οι πρώτες επιβατικές τακτικές πτήσεις. Ο λόγος δημιουργίας της είναι να υπάρχει ομοιομορφία στις τιμές των εισιτηρίων στις αεροπορικές εταιρείες, αλλά και ο έλεγχος του ανταγωνισμού που αναπτύσσεται μεταξύ τους.

Το 1945 τα μέλη του ανέρχονταν σε 57 από 31 κράτη, κυρίως από την Ευρώπη και τη Βόρεια Αμερική. Σήμερα, τα μέλη της έχουν ξεπεράσει τα 270 από 140 κράτη και από τις πέντε ηπείρους.

## Στόχοι
Οι στόχοι της IATA είναι οι εξής:

*1. Η προώθηση ασφαλούς, προγραμματισμένης και φθηνής αεροπορικής μεταφοράς προς όφελος όλων των λαών του κόσμου, ώστε να συμβάλει στο αεροπορικό εμπόριο και να κατανοήσει και να επιλύσει τα τυχόν προβλήματα που προκαλούνται στο πεδίο αυτό.
*2. Να προσδώσει όλα τα μέσα που θα συμβάλλουν στη σωστή συνεργασία αερομεταφορέων που σχετίζονται, άμεσα ή έμμεσα, με τις διεθνείς αερομεταφορές.
*3. Να συνεργάζεται με τον Διεθνή Οργανισμό Πολιτικής Αεροπορίας (International Civil Aviation Organization, ICAO).

## Κωδικοί
Η ΙΑΤΑ παρέχει 3-γράμματους κωδικούς αεροδρομίων και 2-ψήφιους κωδικούς αερομεταφορέων, οι οποίοι χρησιμοποιούνται ευρύτατα σε παγκόσμιο επίπεδο. Ο ICAO χρησιμοποιεί 4-γράμματους και 3-γράμματους κωδικούς αντίστοιχα.

## Ναύλοι
Για καλύτερους ναύλους η ΙΑΤΑ έχει χωρίσει την υδρόγειο σε 3 ζώνες:
*1. Βόρεια και Νότια Αμερική
*2. Ευρώπη, Μέση Ανατολή και Αφρική. Ο ΙΑΤΑ Europe συμπεριλαμβάνει την Ευρώπη, την Αλγερία, το Μαρόκο και την Τυνησία.
*3. Ασία, Αυστραλία, Νέα Ζηλανδία και τα νησιωτικά συμπλέγματα του Ειρηνικού Ωκεανού.

## Παραπομπές


## Δείτε επίσης
* IATAN

## Εξωτερικοί σύνδεσμοι

* Ιστότοπος ΙΑΤΑ

Κατηγορία:Διεθνείς οργανισμοί
Κατηγορία:Αεροπορικές αρχές
Κούριο

Το **Κούριον** ήταν αρχαία πόλη στα ΝΔ παράλια της Κύπρου, κοντά στην Επισκοπή. 
Ο Ηρόδοτος και ο Στράβωνας αναφέρουν ότι ήταν αποικία των Αργείων, ένα από τα πιο πλούσια και δυνατά βασίλεια της Κύπρου. Αναφέρεται στο "πρίσμα του Ασαρχαδών" 673-672 π.Χ. με τα άλλα βασίλεια στην Κύπρο (Ιδάλιον, Κίτιον, Σαλαμίνα, Χύτροι, Ταμασσός, Λήδρα και Σόλλοι).

Σύμφωνα με τη μυθολογία, επώνυμος και οικιστής του Κουρίου ήταν ο Κουριεύς γιος του Κινύρα. Οι κάτοικοι αποκαλούνταν *Κουριεύς* και *Κουριάς* .

Ιερό του Απόλλωνα Υλάτη, αρχαίο Κούριον, Λεμεσός, Κύπρος. (8ος αι. π.Χ. - 4ος αι. μ.Χ.)

Τα πρώτα αρχαιολογικά ευρήματα του ιερού χώρου ανάγονται στον 8ο αι. π.Χ. και σχετίζονται με τη λατρεία του Απόλλωνα Υλάτη, δηλαδή του Απόλλωνα των δασών. Ο χώρος υπήρξε ένα από τα σημαντικότερα λατρευτικά κέντρα του νησιού και εγκαταλείφθηκε κατά τον 4ο αι. μ.Χ. 

Ο μερικώς αναστηλωμένος ναός που δεσπόζει της περιοχής ανηγέρθη σε δύο οικοδομικές φάσεις: Κατά την ύστερη Κλασική ή την πρώιμη Ελληνιστική περίοδο και κατά τη Ρωμαϊκή. Πρόκειται για ένα μικρό πρόστυλο, τετράστυλο ναό με αρράβδωτους κίονες απλοποιημένου κορινθιακού ρυθμού και εδραζόμενο σε βαθμιδωτό κρηπίδωμα. 

## Παραπομπές


## Εξωτερικοί σύνδεσμοι

*Κούριον (ιστοσελίδα Τμήματος Αρχαιοτήτων)
*Κούριον (ιστοσελίδα Δήμου Λεμεσού)

Κατηγορία:Πόλεις της αρχαίας Κύπρου
Κατηγορία:Επαρχία Λεμεσού
Κατηγορία:Αρχαιολογικοί τόποι στην Κύπρο
Κατηγορία:Γεωγραφία του Ακρωτηρίου και Δεκέλειας
Κατηγορία:Εγκαταλελειμμένοι οικισμοί στην Κύπρο
Παγκρήτιο Στάδιο

Το **Παγκρήτιο Στάδιο** είναι στάδιο που κατασκευάστηκε για τις ανάγκες των Ολυμπιακών Αγώνων του 2004. Επίσης, είναι το 5ο μεγαλύτερο στάδιο της Ελλάδας.  

Βρίσκεται στο Ηράκλειο Κρήτης στη δυτική πλευρά της πόλης, 50 μέτρα από την ακτή. Είναι χωρητικότητας περίπου 26.240 θεατών και αποτελεί ένα από τα πλέον σύγχρονα στη χώρα. Η κατασκευή του ολοκληρώθηκε το Μάρτιο του 2004. 

Περιλαμβάνει γήπεδο ποδοσφαίρου, στίβο 8 λωρίδων, πισίνα και αίθουσες πολλαπλών χρήσεων κάτω από τις κερκίδες. Επίσης, έξω από το κύριο στάδιο βρίσκεται βοηθητικό στάδιο με ταρτάν και χλοοτάπητα. Είναι πλήρως εξοπλισμένο ηλεκτρονικά. 

## Ιστορία
Χρησιμοποιήθηκε στους προκριματικούς αγώνες του ολυμπιακού τουρνουά ποδοσφαίρου το 2004. Από το 2005 εώς το 2022 χρησιμοποιήθηκε σαν έδρα της ποδοσφαιρικής ομάδας του Εργοτέλη.

Μεταξύ 2005 και 2009 και από τη σεζόν 2025-26 θα αγώνιζεται ξανά ο ΟΦΗ, σε μια προσπάθεια αναβάθμισής του μετά από 22 χρόνια, καθώς και ενσωμάτωσης των σχεδόν 20.000 φιλάθλων που είχαν δώσει το παρόν στο ΟΑΚΑ στον τελικό του Κυπέλλου Ελλάδας 2025. Παράλληλα, το Γήπεδο «Θεόδωρος Βαρδινογιάννης» κρίνεται ανίκανο να φιλοξενήσει με ασφάλεια θεατές.
[αριστερά|μικρογραφία|Το Παγκρήτιο στάδιο το [2019]]

Θεωρείται από πολλούς παρωχημένης αρχιτεκτονικής και λειτουργικότητας, δεδομένου ότι η κατασκευή του άρχισε στα τέλη της δεκαετίας του '80. Κατόπιν πολυετούς αναστολής των εργασιών, ολοκληρώθηκε με την ευκαιρία των Ολυμπιακών του 2004 και συνολικά κόστισε 50 εκατομμύρια ευρώ περίπου.

Η κατασκευή του ολοκληρώθηκε στις 31 Δεκεμβρίου 2003, για να εγκαινιαστεί στις 31 Μαρτίου 2004 με τον φιλικό αγώνα των εθνικών ομάδων ανδρών Ελλάδα-Ελβετία (1-0), όπου διατέθηκε το σύνολο των εκδοθέντων εισιτηρίων και παραβρέθηκαν 27.000 φίλαθλοι. Υψηλότατη προσέλευση καταγράφηκε επίσης μερικούς μήνες αργότερα, συγκεκριμένα στις 20 Φεβρουαρίου 2005 για την αναμέτρηση της Α΄ Εθνικής κατηγορίας μεταξύ Εργοτέλη και Ολυμπιακού Πειραιώς (2-1), με  περίπου 25.500 θεατές.

Επίσης στο Παγκρήτιο Στάδιο έχουν διεξαχθεί τελικοί του Κυπέλλου Ε.Π.Σ. Ηρακλείου τις χρονιές 2005, 2006, 2007, 2008, 2012, 2013 και 2014, όπως επίσης και ο τελικός κυπέλλου Ελλάδας το 2006 μεταξύ Ολυμπιακού και ΑΕΚ.

Το 2015, φιλοξένησε την πρώτη κατηγορία του Ευρωπαϊκού Πρωταθλήματος Στίβου Ομάδων 2015, που μεταξύ κάποιων χωρών, συμμετείχε και η Ελλάδα.

Φιλοξένησε το Σούπερ Καπ Ελλάδας 2025, μεταξύ του Ολυμπιακού Πειραιώς και του ΟΦΗ, αποτελώντας την έδρα της ομάδας του Ηρακλείου.

## Λειτουργία
Σήμερα λειτουργεί ως πολυδύναμο αθλητικό κέντρο που το διαχειρίζεται η Ανάπτυξη Αθλητισμού Ηρακλείου μια ανώνυμη εταιρία του Δήμου Ηρακλείου.

## Σημειώσεις

κέντρο|μικρογραφία|1000x1000εσ|Πανοραμική φωτογραφία του σταδίου

## Παραπομπές


## Εξωτερικοί σύνδεσμοι
* Παγκρήτιο Στάδιο, stadia.gr.

Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις Θερινών Ολυμπιακών Αγώνων 2004
Κατηγορία:Αθλητικές εγκαταστάσεις στο Ηράκλειο
Κατηγορία:Γ.Σ. Εργοτέλης Ηρακλείου
Κατηγορία:Στάδια πολλαπλών χρήσεων στην Ελλάδα
AtlasGlobal

Η **Atlasjet** (μέχρι το 2015 ως Atlasjet Uluslarası Havacılık A.Ş.) ήταν μία αεροπορική εταιρεία με βάση την Ατττάλεια στην Τουρκία. Εκτελούσε ναυλωμένες πτήσεις από την Αττάλεια και την Κωνσταντινούπολη για λογαριασμό τουριστικών πρακτορείων, κυρίως από τη Γερμανία, και ιδιαίτερα της Öger Tours. Συνεργαζόταν και με τουριστικά πρακτορεία από την Ελβετία, το Ισραήλ, την Ιταλία, και την Ολλανδία. 
## Κωδικοί
*IATA: **KK**
*ICAO: **KKK**
*Callsign: Atlasjet
## Ιστορία
Η Atlasjet ιδρύθηκε στις 14 Μαρτίου 2001 και ξεκίνησε το πτητικό έργο την 1η Ιουνίου 2001. 
Η Öger Holdings κατείχε το 51% των μετοχών και η ETS (Τουρκικός τουριστικός όμιλος) το 40% της Atlasjet. Το 2015, μετονομάστηκε σε AtlasGlobal ώστε να αντικατοπτρίζει περισσότερο τις φιλοδοξίες της εταιρείας.
Στις 12 Φεβρουαρίου 2020, η AtlasGlobal κατέθεσε αίτηση χρεοκοπίας και έπαυσε άμεσα όλες τις δραστηριότητές της.

## Συμβάντα
*Στις 7 Φεβρουαρίου 2005 ένα Airbus A320 της Atlasjet έπεσε από τον τροχοδιάδρομο στο Αεροδρόμιο Ατατούρκ της Κωνσταντινούπολης, εξ' αιτίας ολισθηρότητας λόγω της έντονης χιονόπτωσης. Κανείς από τους 164 επιβάτες και το 6 μελές πλήρωμα δεν τραυματίστηκε.
*Στις 30 Νοεμβρίου 2007, το αεροπλάνο της Atlasjet που εκτελούσε την πτήση 4203 από Κωνσταντινούπολη προς την πόλη Ισπάρτα της νοτιοδυτικής Τουρκίας συνετρίβη λίγο πριν προσγειωθεί. Σκοτώθηκαν 57 άτομα, τα 7 μέλη του πληρώματος, οι 49 επίσημοι επιβάτες και ένα 6 μηνών βρέφος που δεν είχε καταμετρηθεί κατά την επιβίβαση.
## Προορισμοί
Τον Ιανουάριο του 2005, οι προορισμοί της εταιρείας ήταν ως εξής:
*Προγραμματισμένες πτήσεις εσωτερικού: Άδανα, Αττάλεια, Κωνσταντινούπολη, Σμύρνη και Τραπεζούντα.
*Προγραμματισμένες πτήσεις εξωτερικού: Φρανκφούρτη.
*Ναυλωμένες (charter) πτήσεις από την Κωνσταντινούπολη προς Μύκονο και Σαντορίνη.
## Στόλος
Κατά την ημερομηνία χρεοκοπίας της η εταιρεία διαχειριζόταν 2 Airbus A321-200.
## Εξωτερικοί σύνδεσμοι
* Επίσημη ιστοσελίδα, atlasglb.com
## Παραπομπές


Κατηγορία:Τουρκικές αεροπορικές εταιρείες
Air Anatolia

Η **Air Anatolia** ήταν μία αεροπορική εταιρεία εκτάκτων (ή ναυλωμένων) πτήσεων. Βάση της, ήταν το Αεροδρόμιο Ataturk της Κωνσταντινούπολης. 

Η πρώτη πτήση της εταιρείας έγινε στα μισά του 1996.

Ο στόλος της αποτελούνταν αποκλειστικά από αεροσκάφη τζετ του Ευρωπαϊκού ομίλου Airbus. Το δίκτυο της Air Anatolia, εκτεινόταν σε Μέση Ανατολή και Ευρώπη. Το 2002, η εταιρεία είχε σοβαρά οικονομικά προβλήματα, και για να αντεπεξέλθει, πούλησε ορισμένα από τα αεροσκάφη της. Καθώς η κατάσταση δεν βελτιωνόταν, η εταιρεία βρέθηκε χωρίς αεροπλάνα (αφού είχαν πουληθεί όλα πλέον), και το 2003 η διοίκηση της Air Anatolia αποφάσισε την διάλυση της εταιρείας. Την ίδια περίοδο, από τις στάχτες της Air Anatolia, ιδρύεται η εταιρεία Fly Air.

Κατηγορία:Τουρκικές αεροπορικές εταιρείες
Fly Air

Η **Fly Air** (Fly Havayolu Tasimacilik A.Ş.) είναι μία αεροπορική εταιρεία με έδρα την Κωνσταντινούπολη. Αν και ιδρύθηκε ως εταιρεία ναυλωμένων πτήσεων (charter), πλέον δραστηριοποιείται και με τακτικές (προγραμματισμένες) πτήσεις.

## Κωδικοί
*IATA: **F2**
*ICAO: **FLM**
*Callsign: Fly World

## Ιστορία
Η εταιρεία ιδρύθηκε και ξεκίνησε την πτητική εκμετάλλευση το 2002. Ουσιαστικά δημιουργήθηκε από τις στάχτες της Air Anatolia. Λειτουργεί σε συνεργασία με τον όμιλο Peksen Group, που εδρεύει στην Τραπεζούντα. Τον Οκτώβριο του 2003 ξεκίνησε τα εσωτερικά δρομολόγια.

## Προορισμοί
Η Fly Air πετάει με προγραμματισμένες πτήσεις στους ακόλουθους προορισμούς (στοιχεία Ιανουαρίου 2005): 
*Εσωτερικού: Άγκυρα, Αττάλεια, Κωνσταντινούπολη και Σμύρνη.
*Εξωτερικού: Αιντχόβεν, Άμστερνταμ, Βρυξέλλες, και Ζυρίχη.
## Στόλος
Ο στόλος της Fly Air έχει ως εξής:
*2 Airbus A300B2
*2 Airbus A300B4
*1 Boeing 737-300
*1 McDonnell Douglas MD-82
*1 McDonnell Douglas MD-83

## Εξωτερικοί σύνδεσμοι
*Ιστότοπος της Fly Air https://web.archive.org/web/20050311045624/http://www.flyair.com.tr/
*Λεπτομέρειες στόλου της Fly Air http://www.planespotters.net/Airline/Fly_Air?show=all
*Διαβάστε τα σχόλια επιβατών της Fly Air https://web.archive.org/web/20051125195222/http://www.airlinequality.com/Forum/flyair.htm

Κατηγορία:Τουρκικές αεροπορικές εταιρείες
Freebird Airlines

thumb|300px|Free Bird Airlines Airbus A320
Η **Free Bird Airlines** (πλήρης ονομασία στα τούρκικα: *Hürkuş Havayolu Taşımacılık ve Ticaret A.Ş.*) είναι αεροπορική εταιρεία που εδρεύει στην Κωνσταντινούπολη. Δραστηριοποιείται με ναυλωμένες (charter) πτήσεις σε πολλές πόλεις της Ευρώπης. 

Εδρεύει στο Διεθνές Αεροδρόμιο Ατατούρκ της Κωνσταντινούπολης, με δευτερεύουσες βάσεις το Αεροδρόμιο Αττάλειας (IATA: ΑΥΤ) και το Αεροδρόμιο Νταλαμάν (ΙΑΤΑ: DLM).

## Ιστορία

Η εταιρεία ιδρύθηκε τον Ιούνιο του 2000 και ξεκίνησε το πτητικό έργο το 2001, χρησιμοποιώντας 3 αεροσκάφη τύπου McDonnell Douglas MD-83. Το Νοέμβριο του 2003, η αεροπορική εταιρεία παρέλαβε το πρώτο αεροσκάφος της Airbus Α320-200. Ο σημερινός στόλος αποτελείται εξ ολοκλήρου από αυτό του είδους αεροσκάφος. Το 2004 ξεκίνησε τις εσωτερικές πτήσεις. Η Free Bird Airlines ανήκει εξ΄ ολοκλήρου στην Gozen Air Services. Όλα τα αεροσκάφη McDonnell Douglas MD-83 έχουν αποσυρθεί από την εταιρεία

## Στόλος

## Δείτε επίσης
* Τουρκικές αεροπορικές εταιρείες

## Παραπομπές


## Εξωτερικές Συνδέσεις
* Ιστότοπος της Free Bird Airlines
* Λεπτομέρειες για το στόλο 
* Διαβάστε τα σχόλια επιβατών για την Free Bird Airlines

Κατηγορία:Τουρκικές αεροπορικές εταιρείες
Inter Airlines

Η **Inter Airlines** είναι μία Τουρκική αεροπορική εταιρεία ναυλωμένων πτήσεων, με έδρα την Αττάλεια. Από το Αεροδρόμιο Αττάλειας (ΙΑΤΑ:ΑΥΤ) πετάει σε διάφορους προορισμούς.

## Κωδικοί

*IATA: **6K**
*ICAO: **INX**
*Callsign: Inter Euro

## Ιστορία

Η εταιρεία ιδρύθηκε τον Δεκέμβριο του 1999 και η πρώτη πτήση πραγματοποιήθηκε στις 4 Απριλίου 2002. Ο τουριστικός οργανισμός Birce Tours, ελέγχει το 100% της Inter Airlines.

## Στόλος

Ο στόλος της Inter Airlines, διαμορφώνεται ως εξής (Μάιος 2005):

*2 Boeing 737-800
*2 Fokker F100

## Εξωτερικοί σύνδεσμοι
* Ιστότοπος της Inter Airlines
* [Πληροφορίες για τα Boeing 737-800 της Inter Airlines](https://web.archive.org/web/20050820040910/http://www.planemad.net/Airline/TR/Inter_Express_(6K_INX)/Fleet.htm?show=all)

Κατηγορία:Τουρκικές αεροπορικές εταιρείες
Kuzu Airlines Cargo

Η εμπορευματική αεροπορική εταιρεία **Kuzu Airlines Cargo** εδρεύει στο Αεροδρόμιο Ataturk της Κωνσταντινούπολης, με δευτερεύουσες βάσεις τα αεροδρόμια Schiphol στο Άμστερνταμ (IATA:AMS) και Gatwick στο Λονδίνο (ΙΑΤΑ:LGW).
"Kuzu" στα Τούρκικα, θα πει "προβατάκι".

## Κωδικοί

*IATA: **GO**
*ICAO: **KZU**

## Ιστορία

Η εταιρεία ιδρύθηκε τον 2004 και ξεκίνησε πτήσεις τον Ιούνιο του ίδιου έτους. Αν και αρχικά ιδρύθηκε ως Hava Kargo, άλλαξε το όνομα της σε Kuzu Airlines Cargo τον Οκτώβριο του 2004. Η οικογένεια Kuzu έχει την απόλυτη πλειοψηφεία των μετοχών. 

## Προορισμοί

Η Kuzu Airlines Cargo εκτελεί προγραμματισμένες εμπορευματικές πτήσεις από την Κωνσταντινούπολη προς Άμστερνταμ, Λονδίνο, Κουβέιτ και Ντουμπάι. Πετάει και σε άλλες πόλεις, μέσω "interline agreement" με άλλες αεροπορικές εταιρείες.

## Στόλος

Ο στόλος της Kuzu Airlines Cargo αποτελείται από 4 αεροσκάφη τύπου Airbus A300B4-203F (Μάιος 2005).

## Δείτε επίσης
*Τουρκικές αεροπορικές εταιρείες

## Εξωτερικοί σύνδεσμοι
* Ιστότοπος της Kuzu Airlines Cargo
* [Λεπτομέρειες στόλου της Kuzu Airlines Cargo](https://web.archive.org/web/20050428163433/http://www.planemad.net/Airline/TR/Kuzu_Airlines_Cargo_(GO_KZU)/Fleet.htm?show=all) (2005)

Κατηγορία:Τουρκικές αεροπορικές εταιρείες
Κατηγορία:Εμπορευματικές αεροπορικές εταιρείες
MNG Airlines

Η **MNG Airlines** είναι ένας τουρκικός αερομεταφορέας με έδρα την Κωνσταντινούπολη. Εκτελεί προγραμματισμένες και ναυλωμένες πτήσεις εμπορευματικές και επιβατικές. Το δίκτυο της εταιρείας εκτείνεται στη Μέση Ανατολή, την Άπω Ανατολή, την Ευρώπη και τις ΗΠΑ. Η βάση της είναι το Αεροδρόμιο Ataturk (ΙΑΤΑ:IST), το Αεροδρόμιο Αττάλειας (ΙΑΤΑ:AYT) και το Αεροδρόμιο National στις Βρυξέλλες (ΙΑΤΑ:BRU).

## Κωδικοί

*IATA: **MB**
*ICAO: **MNB**
*Callsign: Black Sea

## Ιστορία
Η MNG Airlines ιδρύθηκε το 1997 ως εμπορευματική αεροπορική εταιρεία, και άρχισε να πετάει στις 30 Νοεμβρίου του ίδιου έτους. Το 1998 ξεκίνησαν τα υπερατλαντικά δρομολόγια, με πτήση από τη Φρανκφούρτη στο Τορόντο. Στις 8 Νοεμβρίου του 1998 ξεκίνησαν τα προγραμματισμένα υπερατλαντικά δρομολόγια. Στα μέσα του 2002 ξεκίνησαν οι επιβατικές πτήσεις.

## Προορισμοί
Η MNG εκτελεί προγραμματισμένες πτήσεις προς (Ιανουάριος 2005): Ζυρίχη, Κολωνία, Καράτσι, Λονδίνο, Λουξεμβούργο, Παρίσι και Ριάντ.

## Στόλος
Ο στόλος της MNG Airlines με τα στοιχεία του Μαΐου του 2010 έχει ως εξής:

*6 Airbus AB300-B4
*2 Airbus AB300-600
*1 Boeing B737-400

## Εξωτερικοί σύνδεσμοι

* Ιστότοπος MNG Airlines 
* [Λεπτομέρειες στόλου της MNG Airlines](https://web.archive.org/web/20050428163145/http://www.planemad.net/Airline/TR/MNG_Airlines_(MB_MNB)/Fleet.htm?show=all) (2005)

Κατηγορία:Τουρκικές αεροπορικές εταιρείες
Κατηγορία:Εμπορευματικές αεροπορικές εταιρείες
Orbit Express Airlines

Η **Orbit Express Airlines** (*Orex*) είναι εμπορευματικός αερομεταφορέας που εδρεύει στην Κωνσταντινούπολη. Ιδρύθηκε το 2003 και άρχισε πτήσεις τον Απρίλιο του ίδιου έτους, και το δίκτυό της εκτείνεται σε Άπω Ανατολή και Ευρώπη.Βάση της εταιρείας είναι το Αεροδρόμιο Ataturk (ΙΑΤΑ:IST), της Κωνσταντινούπολης.

## Κωδικοί

*IATA: **XW**
*ICAO: **ORX**
*Callsign: Orex

## Στόλος

Ο στόλος της Orbit Express Airlines αποτελείται από 1 μόνον αεροσκάφος, τύπου Airbus A300B4.

## Εξωτερικοί σύνδεσμοι
* Ιστότοπος της Orbit Express Airlines (Orex) https://web.archive.org/web/20080513013119/http://www.orexaircargo.com/
* Λεπτομέρειες για τον στόλο της Orbit Express Airlines (Orex)https://web.archive.org/web/20050428163510/http://www.planemad.net/Airline/TR/Orex_Orbit_Express_Airlines_(ORX)/Fleet.htm?show=all

Κατηγορία:Τουρκικές αεροπορικές εταιρείες
Κατηγορία:Εμπορευματικές αεροπορικές εταιρείες
Pegasus Airlines

Η αεροπορική εταιρεία **Pegasus Airlines** (*Pegasus Hava Tasimaciligi AS*) εκτελεί ναυλωμένες επιβατικές πτήσεις. Εδρεύει στο Αεροδρόμιο Ataturk (ΙΑΤΑ:IST), στην Κωνσταντινούπολη. Εκτελεί πτήσεις προς τα τουριστικά θέρετρα της Τουρκίας από την Βόρεια και Νότια Ευρώπη. Επίσης, νοικιάζει αεροσκάφη και πληρώματα σε άλλες εταιρείες. Έχει δευτερεύουσα βάση το Αεροδρόμιο Αττάλειας (ΙΑΤΑ:AYT).

## Κωδικοί
*IATA: **PC**
*ICAO: **PGT**
*Callsign: Sunturk

## Ιστορία

Η εταιρεία ιδρύθηκε την 1η Δεκεμβρίου του 1989 και άρχισε το πτητικό έργο στις 15 Απριλίου του 1990. Ο αρχικός ιδιοκτήτης ήταν ο Ιρλανδικός Εθνικός Αερομεταφορέας Aer Lingus, αλλά το 1994 εξαγόρασε την Pegasus Airlines η τράπεζα Yapı Kredı Bank. Σήμερα, η Esas Holdings κατέχει το 85% της Pegasus Airlines και ο όμιλος Silkar το υπόλοιπο 15%.

Η Pegasus Airlines είναι η μεγαλύτερη εταιρεία charter στην Τουρκία, όπου ο αριθμός των επιβατών της ξεπερνάει τα 4 εκ. ετησίως.

## Στόλος
Τον Αύγουστο του 2018, ο στόλος της Pegasus Airlines ήταν :

*Airbus a320-200

* Boeing 737-800

* Airbus a320neo
* Airbus a321-200

## Εξωτερικοί σύνδεσμοι
* Ιστότοπος Pegasus Airlines https://web.archive.org/web/20051127023425/http://www.flypgs.com/
* Στόλος της Pegasus Airlines https://web.archive.org/web/20050428163003/http://www.planemad.net/Airline/TR/Pegasus_(1I_PGT)/Fleet.htm?show=all
* Διαβάστε σχόλια επιβατών της Pegasus Airlines http://www.airlinequality.com/Forum/pegasus.htm

Κατηγορία:Τουρκικές αεροπορικές εταιρείες
Sky Airlines

Η **Sky Airlines** είναι μία αεροπορική εταιρεία που εδρεύει στην Αττάλεια της Τουρκίας. Εκτελεί ναυλωμένες επιβατικές πτήσεις για λογαριασμό της μητρικής της εταιρείας και άλλους ταξιδιωτικούς πράκτορες, μεταξύ Τουρκίας, Μέσης Ανατολής, Ευρώπης και Νοτίου Αμερικής.

## Κωδικοί

*ICAO: **SHY**
*Callsign: Antalya Bird

## Ιστορία
Η εταιρεία ιδρύθηκε το 2000 και ξεκίνησε πτήσεις το 2001. Ο όμιλος Kayi Group είναι ο αποκλειστικός μέτοχος της εταιρείας.

## Στόλος
Ο στόλος της Sky Airlines αποτελείται από τα ακόλουθα αεροσκάφη:

* 5 Boeing 737-400
* 1 Boeing 737-800

## Εξωτερικοί σύνδεσμοι
* Ιστότοπος της Sky Airlines
* [Λεπτομέρειες στόλου της Sky Airlines](https://web.archive.org/web/20050428163035/http://www.planemad.net/Airline/TR/Sky_Airlines_(SHY)/Fleet.htm?show=all)

Κατηγορία:Τουρκικές αεροπορικές εταιρείες
Νόμος 4000

Το λήμμα Νόμος 4000 μπορεί να αναφέρεται:

*Στον ελληνικό νόμο του 1958, Νόμο 4000/1958, που όριζε την ποινική αντιμετώπιση των νεαρών ταραχοποιών (τεντιμπόηδες).
*Στην κινηματογραφική ταινία Νόμος 4000 (ταινία) του Γιάννη Δαλιανίδη, που γυρίστηκε το 1962.
Saga Airlines

Η Τουρκική **Saga Airlines** είναι μία εταιρεία ναυλωμένων πτήσεων που εδρεύει στην Κωνσταντινούπολη.  

## Κωδικοί

*ICAO: **SGX**

## Ιστορία

Η εταιρεία ιδρύθηκε το 2004 και ξεκίνησε πτήσεις τον Ιούνιο του 2004. Ο κ. Abdülkadır Kolot, Πρόεδρος της εταιρείας και η οικογένεια του, κατέχουν το 100% των μετοχών.

## Στόλος

Ο στόλος της Saga Airlines αποτελείται από 1 Airbus A310-300 (Μάιος 2005). Είχε και δεύτερο αεροσκάφος, αλλά το έχει αποσύρει.

## Εξωτερικοί σύνδεσμοι
* Ιστότοπος της Saga Airlines https://web.archive.org/web/20060301012021/http://www.sagaairlines.com/
* Λεπτομέρειες για τον στόλο της Saga Airlines https://web.archive.org/web/20050428163042/http://www.planemad.net/Airline/TR/Saga_Airlines_(SGX)/Fleet.htm?show=all

Κατηγορία:Τουρκικές αεροπορικές εταιρείες
Μαγούλα Αττικής

right|thumb|260px|Ιερός ναός του Αγίου Δημητρίου 17-18ου αιώνα στην Μαγούλα

Η **Μαγούλα** είναι προαστιακή πόλη της Μητροπολιτικής Αθήνας στο Θριάσιο Πεδίο της Δυτικής Αττικής. Βρίσκεται ανατολικά από την Μάνδρα και 5 χιλιόμετρα βόρεια της Ελευσίνας. Σύμφωνα με την απογραφή του 2021 έχει 4.956 κατοίκους.

Σύμφωνα με τον Λαογράφο Βαγγέλη Λιάπη οι πρώτοι κάτοικοι της Μαγούλας ήταν Κουντουριώτες του Παλαιοχωρίου. Η Μαγούλα άρχισε να κατοικείται ξανά προς το τέλος της Τουρκοκρατίας όταν κάτοικοι από τα ορεινά Κούντουρα αγόρασαν εκτάσεις στην πεδιάδα της Ελευσίνας από τους Οθωμανούς αγάδες των Αθηνών. Το 1836 αναφέρεται ως χωριό του Δήμου της Ελευσίνας και στα πρώτα επίσημα στοιχεία του Υπ. Εσωτερικών το 1875 καταγράφεται ως «γεωργικόν χωρίον» με πληθυσμό 115 κατοίκους, έγινε ανεξάρτητη κοινότητα το 1914.

Την δεκαετία 1991-2001 πραγματοποιήθηκε μαζική εγκατάσταση επιχειρήσεων και άλλων δραστηριοτήτων στην Μαγούλα, την οποία ακολούθησε ανάλογη αύξηση πληθυσμού, κατά την απογραφή του 1991 είχε 2.663 κατοίκους. Η Μαγούλα συνδέεται με την Αθήνα μέσω της Αττικής οδού και του προαστιακού. Στην κεντρική πλατεία βρίσκεται ο ναός της Αναλήψεως του Σωτήρος και του Αγίου Δημητρίου. Ο Ναός του Αγίου Δημητρίου είχε υποστεί σημαντικές ζημιές από τον σεισμό του 1999.

## Κλίμα

Σύμφωνα με τον σταθμό του Εθνικού Αστεροσκοπείου Αθηνών η Μαγούλα έχει ήπιους χειμώνες και πολύ θερμά καλοκαίρια. Λόγω της θέσης της στο εσωτερικό του Θριασίου έχει χαμηλές χειμερινές μέσες ελάχιστες θερμοκρασίες (4,7&nbsp;°C τον Ιανουάριο) και τις υψηλότερες καλοκαιρινές μέσες μέγιστες 
(36,5&nbsp;°C τον Ιούλιο) στην Μητροπολιτική Αθήνα. Τον Ιούλιο του 2025 η Μαγούλα σημείωσε μέση μέγιστη θερμοκρασία στους 38,6&nbsp;°C που είναι η υψηλότερη που έχει παρατηρηθεί ιστορικά στην Αττική.

Ιστορικη Περιοδος 1821 


File:Magoula.jpg|Μαγούλα
File:Stathmos-magoula.jpg|Ο Σταθμός της Μαγούλας


## Παραπομπές


Κατηγορία:Κωμοπόλεις της Αττικής
Κατηγορία:Δήμος Ελευσίνας
Κατηγορία:Θριάσιο Πεδίο
Onur Air

[thumb|Onur Air Airbus A321 κατά την προσγείωση στο Αεροδρόμιο του [Ντίσελντορφ, 26 Οκτωβρίου 2003]]

Η **Onur Air** (*Onur Air Taşımacılık AŞ*) είναι μία αεροπορική εταιρεία χαμηλού κόστους, με έδρα την Κωνσταντινούπολη, Τουρκία. Εκτός από ναυλωμένες τουριστικές πτήσεις, λειτουργεί και προγραμματίσμένες πτήσεις χαμηλού κόστους μεταξύ Τουρκίας και κράτη της Δυτικής Ευρώπης. Γενικά, οι ναύλοι της εταιρείας είναι απλοποιημένοι και ομογενοποιημένοι. Κύρια βάση της εταιρείας είναι το Αεροδρόμιο Ataturk (IATA:IST) της Κωνσταντινούπολης.

## Κωδικοί

*IATA: **8Q**
*ICAO: **OHY**
*Callsign: Onur Air

## Ιστορία

Η Onur Air ιδρύθηκε το 1992 και ξεκίνησε πτήσεις τον Μάιο του ίδιου έτους, αρχικά με 2 νοικιασμένα αεροσκάφη τύπυ Airbus A320. Το 2003 τροποποίησε το σύστημα ναύλων της, ώστε να γίνει εταιρεία χαμηλού κόστους. Μεταφέρει περίπου 1,4 εκ. επιβάτες ετησίως. Ιδιοκτήτες της είναι οι Cankut Bagona (33.3%), Πρόεδρος και Διευθύνων Σύμβουλος, Hayri Içli (33.3%) και Unsal Tulbentci (33.3%).

## Προορισμοί

Η Onur Air εκτελεί κυρίως ναυλωμλενες πτήσεις από την Τουρκία σε προορισμούς της Αυστρίας, Βελγίου, Γαλλίας, Γερμανίας, Ελβετίας, Ηνωμένου Βασιλείου, Ιρλανδίας, Ισπανίας, Ισραήλ και Ιταλίας. 

Οι εσωτερικοί προορισμοί είναι: Άδανα, Αττάλεια, Γκαζίαντεπ, Ερζερούμ, Καρς, Καϋσερί, Κωνσταντινούπολη, Μαλάτια, Μποντρούμ, Ντιγιάρμπακιρ, Σαμσούντα, Σμύρνη, και Τραπεζούντα.

## Στόλος

Ο στόλος της Onur Air αποτελείται από 18 αεροσκάφη:

*1 Airbus A300B2
*3 Airbus A300B4
*2 Airbus A320-200
*2 Airbus A321-100
*6 Airbus A321-200
*4 McDonnell Douglas MD-88

## 2005

Η Γαλλία, Γερμανία, Ελβετία και η Ολλανδία έχουν απαγορέυσει στην Onur Air να απογειώνεται ή να προσγειώνεται σε αυτές λόγω σωρείας παραβιάσεων των κανονισμών ασφαλείας και μη συμόρφωση με τις υποδείξεις σχετικά με την ασφάλεια των πτήσεων. Αν και η εταιρεία αρνείται τις κατηγορίες, 40.000 επιβάτες παρέμεναν στα αεροδρόμια. Σύμφωνα με το BBC News (16 Μαΐου 2005), συνομιλίες μεταξύ Onur Air και της Ολλανδικής Υπηρεσίας Πολιτικής Αεροπορίας, οδήγησαν στην άρση της απαγόρευσης και η Onur Air μπόρεσε και πάλι να πετάξει για την Ολλανδία. Η εταιρεία απείλησε την Ολλανδική Κυβέρνηση με μήνυση, καθώς η ξαφνική απαγόρευση οδήγησε σε απώλεια €60 εκατομμυρίων από την εταιρεία, η οποία όμως μπορεί να διεκδικήσει €15 εκατομμύρια από την Ολλανδική Κυβέρνηση. Όπως ήταν αναμενόμενο, η Ολλανδική Κυβέρνηση απέρριψε τις απειλές και εξέφρασε τις ανησυχίες της για το αν ο τουρκικός αυτός αερομεταφορέας λαμβάνει σοβαρά υπόψιν τις προειδοποιήσεις της Ευρωπαϊκής Υ.Π.Α. (Υπηρεσία Πολιτικής Αεροπορίας). Παράλληλα, εκπρόσωπος της κυβέρνησης δήλωσε πως «δεν έγιναν οι απαραίτητοι έλεγχοι στα αεροσκάφη».

Τον Νοέμβριο του 2005, η εταιρεία άλλαξε το λογότυπό της και τα χρώματα των αεροσκαφών της. (Πηγή: δικτυακός τόπος http://www.airliners.net/search/photo.search?id=966333)

## Δείτε επίσης
*Τουρκικές αεροπορικές εταιρείες

## Εξωτερικές Συνδέσεις

*Ιστότοπος της Onur Air 
*[Λεπτομέρειες στόλου της Onur Air](https://web.archive.org/web/20051219095108/http://www.planemad.net/Airline/TR/Onur_Air_(8Q_OHY)/Fleet.htm?show=all)
*Διαβάστε τα σχόλια επιβατών της Onur Air

Κατηγορία:Τουρκικές αεροπορικές εταιρείες
Μαγούλα

Η λέξη **Μαγούλα** είναι τοπωνύμιο και μπορεί να αναφέρεται στα εξής μέρη:

*Μαγούλα Αιτωλοακαρνανίας
*Μαγούλα Αργολίδας
*Μαγούλα Αρκαδίας, καταργημένος οικισμός
*Μαγούλα Αττικής
*Μαγούλα Αχαΐας
*Μαγούλα Εύβοιας
*Μαγούλα Ηλείας
*Μαγούλα Καρδίτσας
*Μαγούλα Κοζάνης, καταργημένος οικισμός
*Μαγούλα Λακωνίας
*Μαγούλα Λάρισας
*Μαγούλα Μεσσηνίας
*Μαγούλα Φθιώτιδας
*Μαγούλα Φωκίδας

Είναι επίσης προσηγορικό όνομα και σημαίνει μικρό ύψωμα γης, χαμηλός λόφος. Ειδικότερα στην ελληνική αρχαιολογία σημαίνει το ύψωμα που σχηματίζει η επίχωση μιας αρχαιολογικής θέσης:

*Μαγούλα (αρχαιολογία)

Κατηγορία:Αποσαφηνίσεις ελληνικών τοπωνυμίων
TOFAS

H **Tofaş** (ακρωνύμιο του **Türk Otomobil Fabrikası Anonim Şirketi** - Τουρκική Βιομηχανία Αυτοκινήτων Α.Ε.),  είναι τουρκική αυτοκινητοβιομηχανία, η οποία ιδρύθηκε το 1968 από τον Vehbi Koç, με έδρα την Προύσα, όπου βρίσκεται το εργοστάσιο κατασκευής της εταιρείας. Ανήκει από κοινού στην "Stellantis" και την "Koç Holding" (το 37,8% των μετοχών της εταιρείας ανήκει στην "Stellantis" (μέσω της FIAT), το 37,8% στην "Koç Holding" και το 24,3% σε διάφορους μικρότερους μετόχους ).

Η Tofaş κατασκευάζει τόσο επιβατικά αυτοκίνηταόσο και ελαφρά επαγγελματικά. Είναι μία από τις μεγαλύτερες αυτοκινητοβιομηχανίες του κλάδου με περίπου 7.000 εργαζόμενους (από τους οποίους μόνο οι 1.482 είναι πλήρους και ολικής απασχόλησης ) και ετήσια παραγωγική ικανότητα 450.000 οχημάτων, και η 7η μεγαλύτερη τουρκική βιομηχανική επιχείρηση σε όλους τους κλάδους. Η Tofaş κατασκευάζει για τη Fiat, τα "Doblò", "Fiorino", και "Egea". Η εταιρεία στο πλαίσιο του προγράμματος ποιοτικής παραγωγής "WCM-World Class Manufacturing Program"  που εφαρμάζει η  "Stellantis", κατέκτησε το 2013 το «Χρυσό επίπεδο», ανάμεσα στα 175 εργοστάσια της μητρικής εταιρείας.

Εκτός από την κατασκευή αυτοκινήτων, η εταιρεία συμμετέχει και στην εμπορία αυτοκινήτων, καθώς και στο after sales service των  Fiat, Alfa Romeo, Lancia, Jeep, Ferrari (22 πωλήσεις το 2020) και Maserati (47 πωλήσεις το 2020). 

Η Tofaş για το 2020 παρήγαγε 250.630 αυτοκίνητα, και πούλησε 259.479. Τα έσοδα για το ίδιο έτος ανήρθαν 23.6 δισεκαττομύριο τουρκικές λίρες, (1.8 δις, καθαρά έσοδα). 

Η εταιρεία είναι ο επίσημος χορηγός της ομάδας μπάσκετ Τόφας ΣΚ.
## Παρουσίαση
Ουσιαστικά, όλα οφείλονται στο όνειρο ενός Τούρκου, του κ. Vehbi Koç για να παράγει η Τουρκία δικά της αυτοκίνητα. Έτσι, το 1968 ιδρύεται στην Κωνσταντινούπολη η TOFAŞ , και στις 13 Απριλίου του 1969 ξεκίνησαν οι εργασίες για το χτίσιμο του εργοστασίου στην Προύσα (Τουρκικά: **Bursa**). Η πρώτη παραγωγή οχημάτων έγινε στις 12 Φεβρουαρίου του 1971. Η έκταση του τότε εργοστασίου ήταν 735.170 m2, όπου από αυτά τα 61.848 σε στεγασμένο χώρο. Σήμερα, το εργοστάσιο αριθμεί 1 εκ. m2, τα 350.000 από αυτά σε στεγασμένο χώρο.

## Παραγωγή

Η πρώτη παραγωγή αριθμούσε 20.000 αυτοκίνητα. Σήμερα, η ετήσια παραγωγή ξεπερνάει τα 250.000 αυτοκίνητα. Στην ουσία, κατασκευάζει πολλά μοντέλα της Fiat. Αρχικά, τα 124 και 134, όπου στην Τουρκία είχαν το σήμα της TOFAŞ. Το γνωστό Fiat Regata είναι στην ουσία TOFAŞ, όπου στην Τουρκία έβγαινε σε 2 εκδόσεις: Doğan και Sabiha. Σήμερα, τα δύο αυτά μοντέλα έχουν αντικατασταθεί από το Albea. Παλιότερα, τα Fiat Tempra, Tipo και Uno κατασκευάζονταν και στην Προύσα. Τα μοντέλα αυτά, εκτός από το λογότυπο της Fiat, έφεραν και αυτό της TOFAŞ.

## Η TOFAS εμπορεύεται
* FIAT Egea
* FIAT 500 - 500L - 500X
* FIAT PANDA
* FIAT DOBLO
* FIAT FIORINO
* FIAT PRATICO
* FIAT DUCATO
* ALFA ROMEO GIULIETTA
* ALFRA ROME GIULLIA
* ALFA ROMEO STELVIO
* JEEP COMPASS
* JEEP WRANGLER
* JEEP GRAND CHEROKEE
* JEEP RENEGATER
right|thumb|300px|Tofaş Şahin

## Παραπομπές


## Εξωτερικοί σύνδεσμοι
* Ιστότοπος TOFAŞ

Κατηγορία:Αυτοκινητοβιομηχανία
Κατηγορία:Επιχειρήσεις της Τουρκίας
Νικόλαος Τσελεμεντές

Ο **Νικόλαος Τσελεμεντές** (2 Μαρτίου 1878 – 2 Μαρτίου 1958) ήταν Έλληνας αρχιμάγειρας του 20ού αιώνα.

## Βιογραφία
Η οικογένεια του καταγόταν από το χωριό Εξάμπελα της Σίφνου. Γεννήθηκε στη Σίφνο και μεγάλωσε στην Αθήνα, όπου τελείωσε το Γυμνάσιο. Αρχικά δούλεψε ως υπάλληλος συμβολαιογραφείου, άρχισε όμως να ασχολείται περισσότερο με τη μαγειρική εργαζόμενος στο εστιατόριο του θείου του. Ο θείος του ήταν ιδιοκτήτης του ξενοδοχείου και εστιατορίου "Ακταίον" στο Νέο Φάληρο. Σπούδασε για ένα χρόνο μαγειρική στη Βιέννη και γυρνώντας εργάστηκε για διάφορες πρεσβείες. Έγινε αρχικά γνωστός με το περιοδικό *"Οδηγός Μαγειρικής"* που άρχισε να εκδίδει το 1910, που περιείχε -εκτός των συνταγών- διατροφικές συμβουλές, διεθνή κουζίνα, νέα για τη μαγειρική κ.α. Το 1919 έγινε διευθυντής του ξενοδοχείου "Ερμής", ενώ τον επόμενο χρόνο έφυγε για την Αμερική, όπου δούλεψε σε μερικά απ' τα ακριβότερα εστιατόρια του κόσμου, κάνοντας παράλληλα και ανώτερες σπουδές μαγειρικής, ζαχαροπλαστικής και διαιτολογίας. Γύρισε στην Ελλάδα το 1932, ίδρυσε μια μικρή σχολή μαγειρικής και ζαχαροπλαστικής και κυκλοφόρησε το γνωστό βιβλίο του με συνταγές, που όντας ο πρώτος ολοκληρωμένος οδηγός μαγειρικής, γνώρισε πάνω από δεκαπέντε επίσημες ανατυπώσεις τις επόμενες δεκαετίες. Επηρεασμένος απ' τη γαλλική κουζίνα, υπήρξε εκσυγχρονιστής της ελληνικής κουζίνας, καθώς χάρη σ' αυτόν οι Ελληνίδες νοικοκυρές έμαθαν τη μπεσαμέλ, τα πιροσκί και τη μπουγιαμπέσα, πράγμα που κατά μερικούς ισοδυναμούσε με νόθευση της ελληνικής κουζίνας με ευρωπαϊκά στοιχεία. Το όνομά του είναι σήμερα συνώνυμο των οδηγών μαγειρικής, ενώ χρησιμοποιείται και σαν πείραγμα προς κάποιον που ξέρει να μαγειρεύει πολύ καλά. Πέθανε στις 2 Μαρτίου του 1958 και κηδεύτηκε την επόμενη ημέρα στο Α΄ Νεκροταφείο Αθηνών.

## Κριτική για την αλλοίωση της Ελληνικής παραδοσιακής μεσογειακής κουζίνας
Οι αλλαγές του Τσελεμεντέ δεν έγιναν δεκτές από όλους με ενθουσιασμό. Ορισμένοι σεφ, γαστρονόμοι, ειδικοί στην μαγειρική, τον κατηγόρησαν ότι αλλοίωσε την παραδοσιακή ελληνική κουζίνα, απομακρύνοντάς την από τις ρίζες της και την αυθεντική μεσογειακή διατροφή .

Αλλαγές:

* Εισαγωγή Γαλλικών Τεχνικών: Ο Τσελεμεντές επηρεάστηκε έντονα από τη γαλλική κουζίνα, εισάγοντας τεχνικές όπως η μπεσαμέλ, η οποία έγινε βασικό συστατικό σε πιάτα όπως ο μουσακάς.
* Χρήση Βουτύρου: Αντικατέστησε το παραδοσιακό ελαιόλαδο με βούτυρο σε πολλές συνταγές, κάτι που θεωρήθηκε από πολλούς ως αλλοίωση της αυθεντικής μεσογειακής διατροφής.
* Νέες Συνταγές και Υλικά: Εισήγαγε νέα πιάτα και υλικά, όπως τα πιροσκί, τα φρουί ζελέ και τη σαντιγί, που δεν ήταν παραδοσιακά ελληνικά.

## Πηγές-αναφορές

* *Μεγάλη Ελληνική Εγκυκλοπαίδεια* Π. Δρανδάκη

## Εξωτερικοί σύνδεσμοι
*   Νεκρολογία στην εφημερίδα "Ελευθερία", 5 Μαρτίου 1958. ΕΒΕ, ανακτήθηκε 5-1-2011.

Κατηγορία:Έλληνες συγγραφείς βιβλίων μαγειρικής
Κατηγορία:Έλληνες μάγειρες
Sun d'Or

Η **Sun d'Οr International Airlines** είναι αεροπορική εταιρεία ναυλωμένων (charter) πτήσεων με έδρα την πρωτεύουσα του Ισραήλ, το Τελ Αβίβ. Είναι θυγατρική εταιρεία του Ισραηλινού εθνικού αερομεταφορέα, El Al. Η Sun D'Οr εκτελεί πτήσεις εκμισθώνοντας αεροσκάφη από την μητρική της εταιρεία, την El Al. Η βάση και των δύο εταιρειών είναι το Διεθνές Αεροδρόμιο Ben Gurion στο Τελ Αβίβ.

## Κωδικοί

* IATA: **7L**
* ICAO: **ERO**
* Callsign: Echo Romeo

## Ιστορία

Η Sun d'Οr ιδρύθηκε την 1η Οκτωβρίου 1977 ως θυγατρική της El Al, με αποκλειστικό ρόλο την διεξαγωγή ναυλωμένων πτήσεων. Το αρχικό της όνομα ήταν **El Al Charter**.

## Στόλος

Ο στόλος της Sun d'Οr, εκτός από τα αεροσκάφη που νοικιάζει, αποτελείται από πέντε αεροσκάφη τύπου Boeing 737-800.

## Δείτε Επίσης
* Ο ιστότοπος της Sun d'Οr 
* Ο ιστότοπος της Sun d'Οr 
* Λεπτομέρειες στόλου της Sun D'Οr 

Κατηγορία:Ισραηλινές αεροπορικές εταιρείες
CAL

μικρογραφία|CAL Boeing 747-400F 4X-ICA
Η Ισραηλινή εμπορευματική αεροπορική εταιρεία **CAL Cargo Air Lines** ειδικεύεται στην μεταφορά αλλοιώσιμων τροφίμων και άλλων αγαθών από το Ισραήλ προς την Ευρώπη, αλλά και σε άλλα μέρη του κόσμου. Η κύρια βάση της είναι το Διεθνές Αεροδρόμιο Ben Gurion του Τελ Αβίβ. Έχει όμως δευτερεύουσες βάσεις το αεροδρόμιο του Bierset (ΙΑΤΑ:LGG) στην πόλη της Λιέγης (Γαλλία), και το Διεθνές Αεροδρόμιο Σκίπχολ στο Άμστερνταμ.

## Κωδικοί

*IATA: **5C**
*ICAO: **ICL**
*Callsign: CAL

## Ιστορία

Η CAL ιδρύθηκε τον Ιούνιο του 1976 και ξεκίνησε το πτητικό της έργο στις 2 Νοεμβρίου 1976. Ξεκίνησε ως εμπορευματική εταιρεία ναυλωμένων πτήσεων, επινοικιάζοντας αεροσκάφη από την El Al. Ξεκίνησε τις προγραμματισμένες πτήσεις με δικό της αεροσκάφος την 1η Δεκεμβρίου του 1999. Ο Ισραηλινός Όμιλος Αγροτικών Συνεταιρισμών είναι κάτοχος της εταιρείας.

## Προορισμοί

Η CAL Cargo Air Lines εκτελεί εμπορευματικές προγραμματισμένες πτήσεις προς (Ιανουάριος 2005): Άμστερνταμ, Λιέγη, Λουξεμβούργο, Νέα Υόρκη και Σικάγο.

## Στόλος

Ο στόλος της CAL Cargo Air Lines απαρτίζεταια από 4 αεροσκάφη Boeing 747-200.

## Εξωτερικοί σύνδεσμοι

*Ιστότοπος της CAL Cargo Air Lines 
*Λεπτομέρειες στόλου της CAL

Κατηγορία:Ισραηλινές αεροπορικές εταιρείες
Κατηγορία:Εμπορευματικές αεροπορικές εταιρείες